 Wasiirka Warfaafinta mar aanu waxa ka in Madaxweyne Siilaanyo doonayo muddo kordhin labaad, wuxuu yidhi Madaxweynaha Jamhuuriyada Somaliland wey ka goan tahay in Doorasho la qabto, Somaliland wuu u sheegay, Xisbiga Kulmiyena wey ka goan tahay Guddoomiyaha Kulmiye Muuse Biixi Cabdina wuu sheegay markaas ku hamiyi mayno kordhis iyo wax caynkaas ah, waxa hadda lagu hawlan yahay Diiwaangelinta dalka ka socota, gaar ahaan Sool iyo Sanaag oo inoo hadhay, waxa kale oo aanu ku heelannahay wada noolanshaha iyo nabadaynta Beelaha, waxaanu nabada ka sameeynay oo aanu Madaxweynaha tusnay Beesha Reer Jibriil iyo reer Idarays, waxaanu ka shaqeeynaynaa arinta Dharkeen-geenyo ee Hararrsame iyo Qayaad, waxaanu ka shaqeeynaynaa arinta Taleex ee Samakaab Cali iyo Faarax Cali, marka waxaanu ku dedaalnaynaa oo aanu wathtigayaga galinay sidii Beelahaas loo walaalayn lahaa, oo Diiwaangelintuna dalka oo dhan uga dhici lahayd, waana markii ugu horeeysay ee ay Diiwaangelintu ka dhacayso Taleex,Xudun Jiidali iyo Deegaano badan kale oo badan, waana guul Somaliland u soo hoyotay, waxaana ku dedaalaynaa inay Somaliland oo dhan Diiwaangelintu uga wada qabsoomi lahayd. 